40 लोगों ने नहीं दिए आयकर विभाग को जवाब
आयकरविभाग ने नोट बंदी के दौरान बड़ी संख्या में जमा कराई पुरानी करंसी के मोगा के 1500 लोगों को भेजे गए नोटिसों में अभी तक 40 लोग इस प्रकार हैं जो विभाग को तसल्लीबख्श जवाब दे ही नहीं पाए। इसके लिए मोगा ऑफिस से अगली कार्रवाई के लिए उच्चाधिकारियों से दिशा निर्देश मांगे हैं। आयकर विभाग के सूत्रों के मुताबिक मोगा के 1500 से ज्यादा लोगों को अभी तक नोट बंदी के दौरान ढाई लाख से ज्यादा की पुरानी करंसी जमा कराने पर नोटिस जारी किए जा चुके हैं। यह प्रक्रिया अभी भी जारी होने के चलते इसकी संख्या बढ़ सकती है। इनमें ज्यादातर पेट्रोल पंप, ट्रांसपोर्टर, सुनार का काम करने वाले तथा बड़े कारोबारी हैं, जिनके जमा राशि आयकर विभाग के आंकड़ों में भारी अंतर रहा है। आयकर विभाग के सूत्रों के मुताबिक 50 दिनों दौरान पुरानी करंसी के दो करोड़ से जमा कराने वाले पेट्रोल पंप मालिकों को ही ऐसे नोटिस भेजे गए हैं। विभाग ने पहले संबंधित बैंकों से जानकारी मांगी और फिर नोटिस भेजे गए हैं
मोगा-1 के आयकर अधिकारी राजिंदर सिंह ने बताया कि यह विभाग का गुप्त मिशन है। किसी का नाम बताया नहीं जा सकता। यह सारी कार्रवाई विभागीय पोर्टल पर चल रही है। उन्होंने बताया कि डाटा भी बैंकों के हेड ऑफिस से आयकर के हेड ऑफिस में भेजा जा रहा है। इसलिए निचले स्तर पर कुछ बताया नहीं जा सकता।
इन को भी बताना होगा हिसाब
टैक्सफ्री ट्रस्टों से भी 2016 की आय और बचत की रिपोर्ट मांगी है। बैंक से कितनी नकदी निकलवाई। पहचान के लोगों से पैन के साथ पुरानी नकदी ली तो कितनी। जिन्होंने पुरानी नकदी ली तो कितनी। जिन्होंने एडवांस सैलरी अपने खातों में जमा कराई है, उन्हें बताना होगा कि उनका नियोक्ता कौन है।
hin_Deva hin_Deva hin_Deva hin_Deva hin_Deva